Elämä on unelmia ja niiden toteuttamista: Pari muuttujaa
Juhannus kului työn merkeissä, maalatessamme mm. taideseinämään tulevia lautoja. Alla olevassa kollaasissa on jonkin projektin vaiheita - arvaatko mitä näistä syntyy?
Erinäisiä lehdistötiedotteita lähetettyäni, sain vihdoin (itseni) myymäläni lehtien sivuille. Eilen ilmestyi Alueviesti, jonka haastattelu tehtiin sähköisesti. Jutussa olikin sama kuva, kuin artikkelissa, joka julkaistiin Euran Yrittäjien jäsen/tiedotuslehdessä. Eilen minua haastateltiin ihan livenä Alasatakunnan toimesta ja ensi perjantaina edessä on vielä Länsi-Suomen haastattelu.
Ei sillä, että nauttisin esillä olosta, mutta tottakai lehdessä näkyminen tuo myymälää lähemmäs asiakaskuntaa ja saan lehtijuttujen kautta uusia asiakkaita/kävijöitä. Vielä kaipailen mukaan erityisesti torimyyjiä, sekä kädentaitajia, jotka voisivat tulla esittelemään/myymään tuotteitaan ulkotoreille - laittakaahan sanaa kiertämään :).
Yhdessä yrittämällä saadaan elämyksiä ja tapahtumia aikaiseksi. Paljon olenkin jo saanut kiitosta omasta yrittämisestäni, mutta yksin ei kukaan voi saada mitään aikaiseksi. Aina tarvitaan toisten tukea ja apua, innostuneita ihmisiä, joilla on taitoja ja tahtoa tehdä sekä toteuttaa - plus ripaus hulluutta ;)
Facebook-sivut ovat myös saaneet kivasti tykkääjiä ja blogissanikin käydään ahkerasti. Kiitos ihan kaikille lukijoilleni, vaikka aika ei riitäkään kunnolla postauksiin. Ja erityiskiitos kaikille minua tukeneille ja auttaneille ihmisille, kohti yhtä unelmaani ♥
(Sillä eihän tämä tähän lopu...)
Lähettänyt Kirsi Järvinen klo 19.51
Anne H 27. kesäkuuta 2014 klo 19.59
Empäs arvaa mitä noista syntyy,varmasti jotain hienoa ;)Mahtavaa että saat juttua noin moneen lehteen,ei ole helppoa,mutta näkyvyyttä tulee varmasti,ja niin pitääkin!Tosiaan viimeinen viikko edessä ennen avajaisia,hiukan alkaa muakin jo jännittää,mutta tsemppiä ja avajaisissa nähdään♥
Kirsi Järvinen 28. kesäkuuta 2014 klo 10.47
No jos sinua jännittää, niin arvaa miten mulla itsellä :). Viimeinen yö ennen avajaisia on varmasti kaamea... Ihanaa ku tulette ♥
eeva 30. kesäkuuta 2014 klo 19.36
Aivan varmasti menee kaikki hyvin :-D TSEMPPIÄ............................................
Kirsi Järvinen 30. kesäkuuta 2014 klo 20.17
Kiitos Eeva ja tervetuloa avajaisiin :D